Ríkisstjórn Úkraínu hóf undir lok ársins 2014 að reisa landamæragirðingu á milli Úkraínu og Rússlands auk þess að gera hindranir við landamæri til að tefja eða jafnvel hindra að skriðdrekar komist yfir landamærin . Girðingin mælist mjög illa fyrir meðal rússneskra ráðamanna . Formaður utanríkismálanefndar rússneska þingsins segir að um „ smánarmúr “ sé að ræða . Rússneska fréttastofan Sputnik sem miðlar áróðri fyrir Vladimír Pútín Rússlandsforseta og stjórn hans vitnar föstudaginn 7. ágúst í færslu sem Alexei Pushkov , formaður utanríkismálanefndar rússneska þingsins , setti á Twitter-síðu sína þar sem segir : „ Hinn ókleifi veggur sem [ forsætisráðherra Úkraínu Arseníj ] Jatsenjuk lætur nú reisa hefur alltaf falið í sér smán og vestrið samþykkti að greiða kostnaðinn við þennan skurð . “ Á sputniknews.com segir að ríkisstjórn Úkraínu vilji með girðingunni einangra landið frá Rússlandi , hún sé risastór og við hlið hennar séu skurðir til að stöðva skriðdreka og á girðingunni séu fjarstýrð vopnakerfi . Verkefnið hafi verið kallað „ Múrinn “ eða „ Evrópski virkisveggurinn “ . Sagt er að alls kosti 200 milljón dollara að reisa girðinguna en með jöfnu millibili séu þar 17 m háir stálturnar . Skriðdreka-skurðirnir eru fjögurra metra breiðir og tveggja metra djúpir . Við girðinguna er akbraut lögð sandi og er hún slóðdregin reglulega svo að sjá megi hvort einhver stigi inn á hana . Eftirlitsmyndavélar og fjarstýrð vopnakerfi auðvelda landamæravörðum störf sín . Þegar forsætisráðherra Úkraínu kynnti hinn nýja búnað til landamæravörslu í desember 2014 sagði hann að það tæki um fjögur ár að girða öll landamærin gagnvart Rússlandi . Sameiginleg landamæri Rússland og Úkraínu eru um 2.300 km löng þar af næstum 1.975 km á landi .